OpenLLM-France/wikimedia huggingface dataset:
# Sézaryren gaixotasun

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Sézaryren gaixotasuna edo Sézaryren sindromea ez-Hodgkin linfoma mota bat da, nagusiki larruazalari eragiten diona. T linfozitoak (globulu zuri mota bat) ugaritu direlako gertatzen da, ezaugarri zerebroide anormalak dituztenak, Sézaryren zelulak izenekoak. Kasu askotan, mikosi fungoide baten eboluziotzat hartzen da.

## Sintomak

Plaka eritematosoak eta ezkatadunak eragin ditzake larruazalean, eta larruazalaren % 100i eragin diezaioke (eritrodermia); halaber, tumoreak eragin ditzake larruazalean. Azkura handia sortzen du. Histologikoki, Sézaryren gaixotasuna mikosi fungoidearen antzekoa da. Bien arteko aldea da mikosi fungoidea larruazaleko tumore bat baino gehiago dela, eta Sézaryren gaixotasuna linfoproliferatibo sindrome kroniko bat dela, T linfozitoen sindrome kronikoa. Sézaryren gaixotasuna mikosi fungoidea baino oldarkorragoa da, eta 5 urteko pronostiko ona edo 10 urteko pronostiko txarra izan dezake.

## Tratamendua

Erradioterapia, fototerapia, kimioterapia eta erretinoideak (bexarotenoa) erabiltzen dira minbizi-zelulak kentzeko.

## Erreferentziak

* ↑ Euskalterm: [Gaixotasunak Hiztegia] [2015]

## Kanpo estekak

* Datuak: Q2165399
* Multimedia: Sézary's disease / Q2165399
# Sézanne-Brie et Champagne kantonamendua

Sézanne-Brie et Champagne kantonamendua Frantziako kantonamendu bat da. Marne departamenduan dago, Ekialde Handia eskualdean. Guztira 61 udalerri ditu eta Sézanne da bere hiriburua.

## Kanpo estekak

* Datuak: Q17054258
# Sëlva

Sëlva (ladinez ˈsɜlva ahoskatua; italieraz: Selva di Val Gardena, ˈselva di ˌval ɡarˈdeːna, - ɡarˈdɛːna ahoskatua; alemanez: Wolkenstein in Gröden, ˈvɔlkn̩ʃtaɪn ɪn ˈɡrøːdn̩ ahoskatua) Italiako udalerri bat da. Bozen-Hego Tirolgo probintzia autonomoan kokatuta dago, Trentino-Adige Garaia eskualdean. 2.602 biztanle ditu, 56,24 kilometro koadroko azaleran banatuta.

## Mugakideak

Sëlvak honako udalerri hauekin egiten du muga:
Badia Campitello di Fassa Canazei Corvara in Badia San Martin de Tor Santa Cristina Gherdëina

## Klima

Datu klimatikoak (Sëlva (1991–2020) (estazioa: Plan; altitudea: 1,594 m)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 11 | 15 | 17 | 20 | 25 | 30 | 29 | 30 | 26 | 20 | 17 | 11 | 30 |
| Batez besteko tenperatura maximoa (°C) | 0.3 | 1.8 | 5.3 | 8.9 | 13.7 | 17.9 | 20.2 | 19.3 | 14.6 | 9.4 | 4.0 | 0.0 | 9.6 |
| Batez besteko tenperatura (ºC) | -3.8 | -2.9 | 0.3 | 3.9 | 8.2 | 12.2 | 14.2 | 13.8 | 9.6 | 5.2 | 0.5 | -3.3 | 4.8 |
| Batez besteko tenperatura minimoa (°C) | -7.6 | -8.1 | -4.8 | -1.3 | 2.8 | 6.3 | 8.2 | 8.1 | 4.6 | 0.9 | -3.0 | -6.5 | -0.1 |
| Erregistraturiko tenperatura minimoa (°C) | -19 | -21 | -21 | -16 | -7 | -3 | 0 | -2 | -6 | -12 | -15 | -21 | -21 |
| Pilatutako prezipitazioa (mm) | 24.0 | 20.5 | 38.2 | 55.4 | 96.4 | 136.1 | 131.8 | 142.1 | 88.0 | 94.7 | 76.3 | 41.9 | 945.4 |
| Prezipitazio egunak (≥ 1.0 mm) | 4.7 | 4.7 | 5.8 | 8.6 | 12.1 | 14.2 | 12.7 | 12.0 | 9.0 | 8.6 | 8.3 | 5.8 | 106.5 |
| Iturria: Landeswetterdienst Südtirol ||||||||||||||

## Galeria

* Piciulëi baserria.

## Sëlvatar ospetsuak

* Ferdinando Glück (1901–1987) eskiatzailea
* Hans Nogler (1919–2011) eskiatzailea
* Carlo Senoner (1943-) eskiatzailea
* Adolf Insam (1951-) izotz hockey jokalaria
* Werner Perathoner (1967-) eskiatzailea
* Peter Runggaldier (1968-) eskiatzailea
* Karl Unterkircher (1970–2008) mendizalea

## Erreferentziak

* ↑ 73500MS-TS-SelvaGardena-Wolkenstein.pdf. in: Monatswerte Temperaturen. Landeswetterdienst Südtirol.
* ↑ 73500MS-PS-SelvaGardena-Wolkenstein.pdf. in: Monatswerte Niederschläge. Landeswetterdienst Südtirol.

## Kanpo estekak

* Datuak: Q499129
* Multimedia: Sëlva / Q499129
# The Parallax View

The Parallax View (euskaraz Parallaxen Ikuspegia), 1974ko Alan J. Pakula estatubatuar zinema zuzendariaren politika thriller film bat da. Loren Singer idazlaren 1970eko izenburu berdineko eleberrian oinarritua dago. Warren Beatty, Hume Cronyn, William Daniels eta Paula Prentiss aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEB, Seattle. Joseph Frady (Warren Beatty) ikerketa kazetariak eta beste zazpi kazetari gehiagok Space Needle dorrean Charles Carroll (William Joyce) AEBetako Presidente hautagaiaren hilketaren lekuko izango dira. Bere zazpi lankideak istripuz hilik suertatzean, Fradyk bertsio ofizialaz zalantza egiten hasiko da, honetan, hilketen egilea bere kaxa eta bakarka jarduten duen hiltzailea omen da.

## Aktoreak

* Warren Beatty: Joseph Frady
* Paula Prentiss: Lee Carter
* Hume Cronyn: Bill Rintels
* William Daniels: Austin Tucker
* Walter McGinn: Jack Younger
* Kelly Thorsden: L.D. Wicker sheriffa
* Chuck Waters: Thomas Richard Linder
* Earl Hindman: Red udaltzaina
* William Joyce: Charles Carroll senataria
* Bill McKinney: Parallax hiltzailea
* Jo Ann Harris: Chrissy – Fradyren neskalaguna
* Doria Cook-Nelson: Gale Salmontailekoa
* Jim Davis: George Hammond senataria
* Kenneth Mars: Will Turner, FBIko agente ohia
* William Jordan: Tuckerren laguntzailea
* Edward Winter: Jameson senataria
* Anthony Zerbe: Nelson Schwartzkopf irakaslea (krediturik gabe)
* Richard Bull: Parallaxen morroia
* Ford Rainey: Batzordeko bozeramailea

## Kanpo estekak

* IMDBko fitxa irakurgai (Ingelesez)
* Datuak: Q196936
# The Passenger (abestia)

The Passenger (euskaraz Bidaiaria) Iggy Pop eta Ricky Gardiner estatubatuar musikariek sortutako abesti bat da. Iggy Popek 1977an grabatu eta bere Lust for Life diskoaren barnean merkaturatu zuen.

## Kanpo estekak

* The Passenger abestia entzungai (Ingelesez)
* Datuak: Q2298336
# The Paper (filma)

The Paper (euskaraz Egunkaria), 1994ko Ron Howard estatubatuar zinema zuzendariaren komedia-drama film bat da. Michael Keaton, Glenn Close, Marisa Tomei, Randy Quaid eta Robert Duvall aktoreek antzeztu zuten.
Jatorrizko abesti onenaren Oscar Sariaren izendapena jaso zuen, Randy Newman musikariak konposatu eta abestutako "Make Up Your Mind" abestiarengatik.

## Argumentua

Oharra: Atal honek istorio osoa edo amaiera argitzen du.
AEB, New York. Egunero legez, Henry Hackett (Michael Keaton) ohetik hereneguko jantziaz jaikitzen da. Kazetari on bezala beti bere egunkariaren azal nagusian agertuko den ablistearen atzetik dabil. Haren emaztea, Marty (Marisa Tomei) ere kazetaria da, nahiz eta haurdun dagoenez heuren semetxoa izateko lanbidea alboratu duen. Egunkaria bientzat ustekabekoez beterik dago, eguneko 24 orduetan zehar, The New York Sun egunkari sentsazionalista eta erdipurdikoan denetarik jazo baidaiteke, garrantzitsuena ahalik eta ale gehien saltzea baita. Alicia Clark (Glenn Close) erredeaktore burua bere kargua gogortasunez exekutatzen du, eta bere irizpideek Hackettekin talka egiten dute, azken honi istorioek irakurleen bihotzetara iristea gogokoa baizaio. Aldiz, Bernie White (Robert Duvall) argitaratzaileak Hackett eta Clarken arteko hika-miketan ez sartzea nahiago izaten du. Oraingoan, egunkariak eskandalu handi bat argitara eman du: bi mutil errugabeei hilketa bat burutzea leporatzen zaie.

## Aktoreak

* Michael Keaton: Henry Hackett
* Robert Duvall: Bernie White
* Glenn Close: Alicia Clark
* Marisa Tomei: Martha Hackett
* Randy Quaid: Michael McDougal
* Jason Robards: Graham Keightley
* Jason Alexander: Marion Sandusky
* Spalding Gray: Paul Bladden
* Catherine O'Hara: Susan
* Lynne Thigpen: Janet
* Jack Kehoe: Phil
* Roma Maffia: Carmen
* Amelia Campbell: Robin
* Clint Howard: Ray Blaisch
* Geoffrey Owens: Lou
* Jill Hennessy: Deanne White
* William Prince: Howard Hackett
* Augusta Dabney: Augusta Hackett
* Bruce Altman: Carl
* David J. Birnbach: Anestesista

## Kanpo estekak

* IMDBko fitxa irakurgai (Ingelesez)
* Datuak: Q1747211
# The Paradine Case

The Paradine Case (euskaraz Paradine Kasua) 1947eko Alfred Hitchcock ingeles zinema zuzendariaren drama filma bat da. Robert S. Hichens idazlearen eleberri baten egokitzapena da. Gregory Peck, Ann Todd, Alida Valli eta Charles Laughton aktoreek antzeztu zuten.
Emakumezko bigarren aktore onenaren Oscar Sariaren (Ethel Barrymore) izendapena jaso zuen. Alida Valli italiar aktore ederrak zinema beltzean hain ohikoa den femme fatale edo emakume arriskutsu, erakargarri eta zitalaren papera antzeztu zuen.

## Argumentua

Oharra: Atal honek istorio osoa edo amaiera argitzen du.
Paradine andre ederrari (Alida Valli) bere senar itsua erailtzea leporatzen zaio. Bere defentsaz Keane (Gregory Peck) abokatua arduratuko da, baina nahiz eta hau Gay Keane (Ann Todd) emakumearekin ezkondua egon, bere bezeroaz txora-txora eginda maitemindu eta bere ustezko errugabetasunaz konbentzitzen lagako da.

## Aktoreak

* Gregory Peck: Anthony (Tony) Keane abokatu defendatzailea
* Ann Todd: Gay Keane
* Alida Valli: Maddalena Anna Paradine andrea
* Charles Laughton: Lord Thomas Horfield epailea
* Charles Coburn: Sir Simon Flaquer
* Joan Tetzel: Judy Flaquer, Simon Flaqueren emaztea
* Ethel Barrymore: Lady Sophie Horfield
* Louis Jourdan: Andre Latour, Paradine kolonelaren morroia
* Leo G. Carroll: Sir Joseph fiskala
* Isobel Elsom: ostalaria

## Kanpo estekak

* The Paradine Case filmaren IMDBko fitxa irakurgai (Ingelesez)
* Datuak: Q506638
* Multimedia: The Paradine Case / Q506638
# The Parkshore

The Parkshore, Ameriketako Estatu Batuetako Chicago hirian dagoen etxebizitza etxe orratz bat da. Guztira 169 metro eta 56 solairu dauzka eta 1991n amaitu zuten eraikitzen.
Barancik Conte arkitekto taldeak diseinatu zuen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinaren fitxa emporis.com webgunean.
* Datuak: Q2667628
* Multimedia: The Parkshore / Q2667628
# The Party (2017ko filma)

The Party 2017ko Sally Potter ingeles zinema zuzendariaren umore beltzezko filma da.

## Argumentua

Oharra: Atal honek istorio osoa edo amaiera argitzen du.
Janet ministro izendatu berri dute, eta, hori ospatzeko, festa bat eginen du inguruko lagunekin. Kontua, ordea, berehala hasiko da okertzen..

## Aktoreak

* Emily Mortimer: Jinny
* Cillian Murphy: Tom
* Kristin Scott Thomas: Janet
* Cherry Jones: Martha
* Timothy Spall: Bill
* Patricia Clarkson: April
* Bruno Ganz: Gottfried

## Erreferentziak

* ↑ «The Party» Berria 2018-02-10.

## Kanpo estekak

* Datuak: Q28173298
* Multimedia: The Party (film) / Q28173298
# The Pale Blue Eye

The Pale Blue Eye misterio-suspensezko film estatubatuarra da, 2022koa, Scott Cooperrek idatzia eta zuzendua, Louis Bayarden izen bereko 2003ko eleberritik egokitua. Aktore ezagunak ditu filmak hala nola Christian Bale, Harry Melling, Gillian Anderson, Lucy Boynton, Charlotte Gainsbourg, Toby Jones, Harry Lawtey, Simon McBurney, Timothy Spall eta Robert Duvall ditu filmak.
Fikzioa izan arren, Edgar Allan Poe gazte bat da tramaren protagonistetako bat, West Point Estatu Batuetako Akademia Militarrean kadete militar gaztea izan baitzen.

## Sinopsia

Oharra: Atal honek istorio osoa edo amaiera argitzen du.
West Point da gertaeren eszenarioa, AEBetako akademia militar ezaguna, eta 1830 urtea, esklabutza oraindik legala den garaia. Ustezko suizidio bat (eta ondoren gorpuaren profanazioa) gertatu da eskola militarrean, eta gertu bizi den Augustus Landor detektibe beteranoa deituko dute ikertzera. Landorri eskolako ikasle kadete gazte batek lagunduko dio: Edgar Allan Poe du izena.

## Bitxikeriak

Traman okultismoarekin loturak ageri dira, eta aipu bitxi bat horien artean, Pierre de Lancre inkisidore frantziarrari egiten zaiona, "600 (sic) euskaldun sorginkeriagatik" hil zituenari.

## Erreferentziak

* ↑ (Ingelesez) Zee, Michaela. (2022-12-07). «‘The Pale Blue Eye’ Trailer: Christian Bale Teams With Edgar Allan Poe to Investigate a Grisly Murder in Netflix Thriller» Variety (Noiz kontsultatua: 2023-02-20).
* ↑ OpenSubtitles, via. «The Pale Blue Eye» AZpiTituluak.eus (Noiz kontsultatua: 2023-02-20).

## Kanpo estekak

* Datuak: Q105986042
# The Paragon (Bath)

The Paragon, Ingalaterrako Somerset konderriko Bath hirian dagoen eraikin bat da. Hiri honetan hain ugariak diren Georgiar arkitekturan eraikitako eraikin luze, lerrokatu eta dotorea da. 1768an Thomas Warr Attwood arkitektoak diseinatu eta eraiki zuen.

## Kanpo estekak

* Datuak: Q7756077
* Multimedia: The Paragon / Q7756077
# The Parting Glass

The Parting Glass (euskaraz literalki "Joan Aurreko Edalontzia" da, halere itzulpen egokiena "Joan Aurreko Zurrutada" litzateke) irlandar eta eskoziar abesti herrikoia da. Usadioz lagunartean abesten den abestia da. Sarritan aipatu izan da Irlanda eta Eskoziako abesti ezagunena dela. Robert Burns idazleak idatzi zuen.

## Hitzak

| Ingeleraz Of all the money e'er I had, I spent it in good company. And all the harm I've ever done, Alas! it was to none but me. And all I've done for want of wit To mem'ry now I can't recall So fill to me the parting glass Good night and joy be with you all Oh, all the comrades e'er I had, They're sorry for my going away, And all the sweethearts e'er I had, They'd wish me one more day to stay, But since it falls unto my lot, That I should go and you should not, I gently rise and softly call, Good night and joy be with you all. If I had money enough to spend, And leisure time to sit awhile, There is a fair maid in this town, That sorely has my heart beguiled. Her rosy cheeks and ruby lips, I own she has my heart in thrall, Then fill to me the parting glass, Good night and joy be with you all. | Euskaraz Noizbait izan nuen diru guztia, Konpainia onean gastatu nuen. eta noizbait egin izan nuen kalte guztia, Ene! Niri eta beste inorri ez nion egin. Eta buruargitasun ezaz egin izan dudan guztia Orain ezin dezaket oroimenera ekarri Hortaz bete ezaidazu joan aurreko edalontzia Gabon eta alaitasuna zuekin izan bedi. Oi, noizbait izan nituen adiskide guztiak, Nere joaneragatik barkamen eske daude, Eta noizbait izan ditudan maitetxo guztiak, Beste egun bat gelditu dadin nahi dute, Baina nere zortea botata dagoen unetik, Ni banoala eta zuek ez, Dotoreziaz altzatu eta goxotasunez deitzen zaituztet, Gabon eta alaitasuna zuekin izan bedi. Gastatzeko nahiko diru banu, Eta eseritzeko astialdia, Hiri honetan andre eder bat bada, Ziurtasun osoz nere bihotza engainatu zuena. Bere masail arrosa eta errubizko ezpainek, nerea den bihotza gatibu dute, Hortaz bete ezaidazu joan aurreko edalontzia, Gabon eta alaitasuna zuekin izan bedi. |

## Kanpo estekak

* Shaun Daveyren "The Parting Glass" abestiaren bertsioa entzungai
* The Dubliners taldearen "The Parting Glass" abestiaren bertsioa entzungai
* The High Kings taldearen "The Parting Glass" abestiaren bertsioa entzungai
* Liam Clancyren "The Parting Glass" abestiaren bertsioa entzungai
* Datuak: Q3755843
* Multimedia: The Parting Glass / Q3755843
# The Passage (1979ko filma)

The Passage (euskaraz Igarobidea) 1979ko J. Lee Thompson ingeles zinema zuzendariak zuzendutako ekintza film bat da. 1976ko Bruce Nicolaysen idazlearen Perilous Passage ("Igarobide Arriskutsua") eleberrian oinarrituta dago, gidoia ere berak idatzi zuen. Anthony Quinn, James Mason, Malcolm McDowell, Patricia Neal eta Christopher Lee aktoreek antzeztu zuten.
Bitxikeria gisa, filmeko protagonista Anthony Quinn aktoreak antzeztutako euskal artzain bat da.

## Argumentua

Oharra: Atal honek istorio osoa edo amaiera argitzen du.
Bigarren Mundu Gerra (1939-1945). Frantziako Erresistentziak euskal artzain bati (Anthony Quinn) Frantziatik Espainiara naziengandik ihesi doan Bergson zientzialari nabaria (James Mason) eta haren familia Pirinioetako mugaz bestalde igaro ditzan eskatu dio. Bidea arrisku ugariz betea da: Pirinioak igarotzeko zailtasunei, Bergsonen emaztearen (Patricia Neal) gaixotasuna gehitu zaio. Baina okerrena Von Berkow (Malcolm McDowell) SSko alemaniar ofizial ankerrak eta haren soldaduek muga igaro ez dezaten atzetik gupidagabe jarraitzea da.

## Aktoreak

* Anthony Quinn: Euskalduna
* James Mason: Bergson irakaslea
* Malcolm McDowell: Von Berkow kapitaina
* Patricia Neal: (Ariel) Bergson andrea
* Kay Lenz: Leah Bergson
* Christopher Lee: Ijitoa
* Michael Lonsdale: Alain Renoudot
* Marcel Bozzuffi: Perea
* Paul Clemens: Paul Bergson
* Peter Arne: Gidaria
* Neville Jason: Reinke tenientea
* Robert Brown: Alemaniar maiorra
* Jim Broadbent: Alemaniar soldadua (krediturik gabe)

## Kanpo estekak

* The Passage filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q429423
# Tallaght

Tallaght (irlanderaz: Tamhlacht) Irlandako Errepublikako Hego Dublineko konderrian (antzina Dublingo konderrian zegoen) kokatzen den hiria da, Dublin hiriaren hego-ekialdean hain zuzen ere, hiriburutik 13 kilometrotara. 71.467 biztanle ditu (2011).

## Etimologia

Irlanderazko Tamhlacht hitzak "malkoen zuloa" esan nahi du, izan ere bertan hilobiratu zituzten izurrite batek hildako milaka partholoniar. Parthalon greziarra Irlandaren aurreneko inbaditzaileetakoa izan zen eta kondairak dioenez berarekin zetozen 9.000 gizon astebetean hil zituen izurriak. Gaur egun jakin da hilobia aintzinagokoa dela.

## Historia

Máel Ruain apezpikuak 769. urtean Tallaghteko monasterioa sortu zuen. 811 urtean vikingoek erasotu eta harpilatu egin zuten. XIII mendetik aurrera O'Byrne eta O'Toole familiek sarritan erasotu zuten eta herria babesteko 1349an gaztelua eraiki zen. Hurrengo mendeetan ingelesen gotorleku garrantzitsuenetako izan zen.
1729rako ordea gaztelua oso egoera txarrean zegoenez behera bota eta Hoadley apezpikuak beretako jauregia eraiki zuen toki berean.

## Ondasun nabarmenak

* St. Maelruain Eliza: 1829an eraiki zen, aurreko beste eliza baten lekuan. Irlandar elizari dagokio.

## Hiritar ezagunak

* William Howard Russell (1820-1907), gerra kazetaria
* Aidan Turner (1983- ), aktorea

## Kanpo estekak

* Datuak: Q990099
* Multimedia: Tallaght / Q990099
# Tallans

Tallans Frantziako udalerria da, Doubs departamenduan dagoena, Franche-Comté eskualdean. 2013an 51 biztanle zituen.

## Demografia
### Biztanleria

2007an Tallans udalerrian erroldatutako biztanleak 33 ziren. Familiak 12 ziren, horien artean 4 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 18 etxebizitza zeuden, 13 familiaren etxebizitza nagusia ziren eta 5 bigarren erresidentzia ziren. 17 etxeak ziren eta 1apartamentu bat zen. 13 etxebizitza nagusietatik 11 bere jabearen bizilekua ziren eta 2 alokairuan okupaturik zeuden; 3 etxek hitu gela zituzten, 5 etxek lau zituzten eta 5 etxek bost zituzten. 12 etxek euren parking plaza propioa zuten azpian. 4 etxetan ibilgailu bat zegoen eta 9 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Tallans udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 4 | 65-69 | 4 |
| 0 | 60-64 | 0 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 0 | 40-44 | 0 |
| 0 | 35-39 | 0 |
| 4 | 30-34 | 4 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 4 | 5-9 | 0 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 21 ziren, horien artean 17 aktiboak ziren eta 4 inaktiboak ziren. 17 pertsona aktiboetatik 16 lanean zeuden (9 gizon eta 7 emakume) eta 1 langabezian (1 emakume eta 1 emakume). 4 pertsona inaktiboetatik 3 erretiraturik zeuden eta 1 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra eraikuntza enpresa batena zen.
2009an norbanakoentzat zegoen zerbitzu bakarra eraikuntza enpresa zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q906607
* Multimedia: Tallans / Q906607
# Tallaght Stadium

Tallaght Stadium (irlanderaz Staid Thamhlachta) Irlandako Dublin hiriko hegoaldean dagoen Tallaght auzoko futbol estadioa da. Shamrock Rovers F.C. taldearen egoitza da.

## Kanpo estekak

* Tallaght Stadiumen webgunea (Ingelesez)
* Tallaght Stadiuma Shamrock Rovers F.C. taldearen webgunean ikusgai (Ingelesez) (Gaeleraz) (Frantsesez)
* Datuak: Q2459367
* Multimedia: Tallaght Stadium / Q2459367
# Tallahassee

Tallahassee Ameriketako Estatu Batuetako Florida estatuko hiriburua da.
2008 urtean 171.922 biztanle zituen.

## Klima

Datu klimatikoak (Tallahasseeko aireportua) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 28 | 32 | 33 | 35 | 39 | 41 | 40 | 39 | 39 | 35 | 31 | 29 | 41 |
| Batez besteko tenperatura maximoa (°C) | 18 | 20 | 23 | 27 | 31 | 33 | 33 | 34 | 32 | 28 | 23 | 19 | 26.8 |
| Batez besteko tenperatura minimoa (°C) | 4 | 5 | 8 | 11 | 17 | 21 | 22 | 22 | 20 | 14 | 9 | 4 | 13 |
| Erregistraturiko tenperatura minimoa (°C) | -14 | -19 | -7 | -2 | 1 | 8 | 14 | 14 | 4 | -2 | -11 | -12 | -19 |
| Pilatutako prezipitazioa (mm) | 110 | 123 | 150 | 78 | 88 | 196 | 185 | 186 | 119 | 82 | 89 | 99 | 1505.7 |
| Prezipitazio egunak (≥ 0.01 inch) | 8.9 | 8.4 | 7.9 | 6.1 | 7.1 | 13.6 | 15.9 | 14.4 | 8.5 | 5.7 | 6.6 | 8.1 | 111.2 |
| Iturria: ||||||||||||||

## Hiri senidetuak

Tallahassee ondorengo hiriekin senidetuta dago:
* Krasnodar (Errusia)
* Konongo-Odumase (Ghana)
* Sint Maarten (Holandarren Antillak)
* Sligo (Irlandako Errepublika)
* Zamboanga Hiria (Filipinak)

## Erreferentziak

* ↑ http://www.nws.noaa.gov/climate/xmacis.php?wfo=tae NOAA

## Kanpo estekak

* Tallahassee hiriko webgune ofiziala (Ingelesez)
* Datuak: Q37043
* Multimedia: Tallahassee, Florida / Q37043
# Tallahasseeko Automobilaren Museoa

Tallahasseeko Automobilaren Museoa (ingelesez: Tallahassee Automobile Museum) automobilaren museoa da, Tallahassee hirian (Leon konderria (Texas)), Floridan, Estatu Batuetako hegoaldean.

## Bilduma

Museoaren bildumak 140 auto baino gehiago, presiopean urtutako jostailuzko autoak, pedal-autoak, antzinako objektuak, golfeko memorabilia, ausazko piezak, motorrak, letoizko kutxa erregistratzaileak, erlojuak, bizikletak, itsasontziak, kirol-objektuak, motorrak, lata-irekitzekoak, buxiak, artefaktuak eta objektu interesgarriak biltzen ditu. Bildumak hiru batmobile, 1894ko Duryea bat, 1931ko Duesenberg Model J Double Cowl Phaeton Bihurgarri bat, 1911ko Ford Model T Torpedo Run About bat, 1955eko Kayser Darrin Roadster bat, 1948ko Delorean bat eta Tucker bat biltzen ditu.

## Erreferentziak

* ↑ https://tacm.com

## Kanpo estekak

* (Ingelesez):Museoaren webgune ofiziala.
* Datuak: Q16985289
* Multimedia: Tallahassee Automobile Museum / Q16985289
# Talland

Talland, kornubieraz: Tallan, Ingalaterrako Kornualles konderriko hegoaldeko kostaldeko herrixka eta eliz parrokia bat da. Looe eta Polperro udalerrien artean dago.

## Kanpo estekak

* Datuak: Q7680062
* Multimedia: Talland / Q7680062
# Tallanstown

Tallanstown (irlanderaz: Baile an Tallúnaigh) Irlandako udalerri bat da, Louth konderrian dagoena. 2013ko erroldaren arabera 673 biztanle zituen.

## Kanpo estekak

* Datuak: Q4450495